laion/Wikipedia-Exotic huggingface dataset:
ფრანცისკა ბრაზილიელი

ფრანცისკა ბრაზილიელი (პორტ. Francisca de Brazil, ფრანგ. Françoise du Brésil; დ. 2 აგვისტო, 1824 — გ. 27 მარტი, 1898) — ბრაგანსის დინასტიის წარმომადგენელი. პორტუგალიისა და ბრაზილიის იმპერატორ პედრუ I-ისა და მისი ცოლის, მარია ლეოპოლდინა ავსტრიელის ქალიშვილი. იონვილის ჰერცოგინია და ორლეანის პრინცესა როგორც საფრანგეთის მეფე ლუი-ფილიპ I-ის ვაჟის, ფრანსუას მეუღლე. ფრანცისკა დაიბადა 1824 წლის 2 აგვისტოს სან-კრისტობალის სასახლეში, რიო-დე-ჟანეიროში, ბრაზილიაში. იგი იყო ბრაზილიის იმპერატორ პედრუ I-ისა და მისი პირველი ცოლის, ერცჰერცოგინია მარია ლეოპოლდინა ავსტრიელის ნაბოლარა ქალიშვილი. დედამისი მისი გაჩენიდან ორ წელიწადში დაიღუპა. როგორც იმპერატორის ასული, იგი დაბადებიდანვე პრინცესისა და „დონა“-ს (პორტ. Dona, ნიშნავს ქალბატონს) წოდებებით სარგებლობდა. დეიდამისი იყო თვით საფრანგეთის იმპერატორ ნაპოლეონ ბონაპარტის მეორე ცოლის, იმპერატრიცა მარია ლუიზა ავსტრიელის და, რომლის ხაზითაც ფრანსისკა ნაპოლეონ II-ის დეიდაშვილი გამოდიოდა. დედამისის მამა, იმპერატორი ფრანც II იყო ავსტრიის პირველი იმპერატორი, რომლის ხაზითაც ფრანცისკა მექსიკის იმპერატორ მაქსიმილიან I-ისა და ავსტრია-უნგრეთის იმპერატორ ფრანც-იოზეფ I-ის ბიძაშვილი იყო. 1843 წლის 1 მაისს, მისმა ძმამ, იმპერატორმა პედრუ II-მ ფრანცისკა დააქორწინა საფრანგეთის მეფე ლუი-ფილიპ I ორლეანელისა და მისი იტალიელი მეუღლის, დედოფალ მარია ამალია ნეაპოლელის უმცროს ვაჟზე, იონვილის ჰერცოგ ფრანსუა ორლეანელზე. მათი გრანდიოზული ქორინება რიო-დე-ჟანეიროში შედგა. ამ დროს პატარძალი 19 წლის იყო, ხოლო სიძე 25-ის. იგი ქმართან ერთად პარიზში მხოლოდ 1844 წელს ჩავიდა, სადაც მალევე გააჩინა თავისი პირველი გოგონა. ფრანცისკასა და ფრანსუას სულ სამი შვილი შეეძინათ, რომელთაგან ნაბოლარა მკვდარი დაიბადა. მათი ასული ფრანსუაზი ცოლად შარტრის ჰერცოგს გაჰყვა, რომელთანაც შეეძინა გიზის ძლევამოსილი ჰერცოგი ჟანი, რომელიც დედის მემკვიდრეობით ორლეანისტთა კანდიდატი იყო ტახტზე. მათი ერთადერთი ვაჟი პიერი კი არასდროს დაქორწინებულა, თუმცა უკანონო შვილები ჰყავდა. 1848 წელს, მას შემდეგ, რაც მისი მამამთილი ლუი-ფილიპი დაამხეს, ორლეანელთა სამეფო ოჯახი და მათ შორის ფრანცისკაც ინგლისში გაიქცა, სადაც ისინი დედოფალმა ვიქტორიამ შეიფარა. ინგლისში იგი თავის ოჯახთან ერთად კლერმონში, წლების მანძილზე ცხოვრობდა. მას შემდეგ, რაც 1870 წელს ნაპოლეონ III და მეორე იმპერია დაამხეს, ორლეანელებს ხელისუფლებამ საფრანგეთში დაბრუნების უფლება დართო. ფრანცისკა და მისი ქმარ-შვილი მალევე დაბრუნდა საფრანგეთში და პარიზის ცენტრში დასახლდა. ფრანცისკა გარდაიცვალა 1898 წლის 27 მარტს პარიზში, 73 წლის ასაკში. ამ ამბიდან ორ წელიწადში, 1900 წელს გარდაიცვალა მისი ქმარიც. ფრანსუაზი (1844-1925), ცოლად გაჰყვა შარტრის ჰერცოგ რობერ ორლეანელს, რომელთანაც შეეძინა ხუთი შვილი; პიერი (1845-1919), პენტიევრის ჰერცოგი. იგი არასდროს დაქორწინებულა, მაგრამ ანჟელიკა ლებესჟესგან ჰყავდა ორი უკანონო შვილი; მარი ლეოპოლდინა (1849), მკვდარშობილი; Barman, Roderick J. (1999). Citizen Emperor: Pedro II and the Making of Brazil, 1825–1891. Stanford: Stanford University Press. ISBN 978-0-8047-3510-0. Sauer, Arthur (1889). Almanak Administrativo, Mercantil e Industrial (in Portuguese). Rio de Janeiro: Laemmert & C. OCLC 36598004.
87 (რიცხვი)

ოთხმოცდაშვიდი — ოთხმოცდამეშვიდე ნატურალური რიცხვი. არის ოთხმოცდაექვსის მომდევნო და ოთხმოცდარვის წინამდგომი. აღინიშნება სიმბოლოთი 87. 87 არის კენტი და შედგენილი რიცხვი. სიტყვა „ოთხმოცდაშვიდი“ რთული შედგენილობისაა და მისი პირვანდელი ვარიანტია ოთხი ოცი და შვიდი (იგულისხმება ოთხმოცზე შვიდი ერთეულით მეტი). Prime Curios! 87 from the Prime Pages
88 (რიცხვი)

ოთხმოცდარვა — ოთხმოცდამერვე ნატურალური რიცხვი. არის ოთხმოცდაშვიდის მომდევნო და ოთხმოცდაცხრის წინამდგომი. აღინიშნება სიმბოლოთი 88. 88 არის ლუწი და შედგენილი რიცხვი. სიტყვა „ოთხმოცდარვა“ რთული შედგენილობისაა და მისი პირვანდელი ვარიანტია ოთხი ოცი და რვა (იგულისხმება ოთხმოცზე რვა ერთეულით მეტი). Prime Curios! 88 from the Prime Pages
89 (რიცხვი)

ოთხმოცდაცხრა — ოთხმოცდამეცხრე ნატურალური რიცხვი. არის ოთხმოცდარვის მომდევნო და ოთხმოცდაათის წინამდგომი. აღინიშნება სიმბოლოთი 89. 89 არის კენტი და მარტივი რიცხვი. სიტყვა „ოთხმოცდაცხრა“ რთული შედგენილობისაა და მისი პირვანდელი ვარიანტია ოთხი ოცი და ცხრა (იგულისხმება ოთხმოცზე ცხრა ერთეულით მეტი). Prime Curios! 89 from the Prime Pages
ონიაშვილი

საკუთარი სახელი ონიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ონიაშვილი დავით ონიაშვილი — ქართველი პოლიტიკოსი ოთარ ონიაშვილი — ქართველი მეცნიერი სამშენებლო მექანიკის დარგში
Ու

Ու, ու — სომხური დამწერლობის დიგრაფი. გამოითქმის, როგორც ქართული „უ“. მისი ორი გრაფემით წერის მანერა ცნობილი იყო, როგორც ძველქართული (ႭჃ), ისე ალბანური დამწერლობისთვისაც. Парнасян Н., Манукян Ж., «Самоучитель армянского языка», Ер. 1990, ст. 24
ამონიუმის იოდიდი

ამონიუმის იოდიდი — ქიმიური ნაერთი ფორმულით NH 4 I {\displaystyle {\ce {NH4I}}} . გამოიყენება ფოტოგრაფიაში და ზოგიერთი მედიკამენტის მისაღებად. მისი მიღება შესაძლებელია ამიაკზე იოდწყალბადმჟავის მოქმედებით. არის თეთრი, კრისტალური ნაერთი, რომელიც ადვილად იხსნება წყალსა და ეთანოლში, ხოლო ტენიან ჰაერზე იღებს ყვითელ შეფერილობას იოდის გამოთავისუფლების გამო. ლაბრატორიაში ამონიუმის იოდიდი მიიღება ამიაკის ან ამონიუმის ჰიდროქსიდის (ამიაკის წყალხსნარი) იოდწყალბადმჟავანსთან ურთიერთქმედებით. NH3 + HI → NH4I NH4OH + HI → NH4I + H2O ↑ 1.0 1.1 Holleman, A. F.; Wiberg, E. Inorganic Chemistry Academic Press: San Diego, 2001. ISBN 0-12-352651-5.
ამონიუმის აცეტატი

ამონიუმის აცეტატი — არაორგანული ნივთიერება ქიმიური ფორმულით NH 4 CH 3 CO 2 {\displaystyle {\ce {NH4CH3CO2}}} . არის თეთრი, ჰიგროსკოპული, მყარი ნივთიერება. მიიღება ამიაკისა და ძმარმჟავას ურთიერთქმედებით. კომერციულად ხელმისაწვდომია. გამოიყენება აცეტამიდის მისაღებად: NH4CH3CO2 → CH3C(O)NH2 + H2O იგი ასევე გამოიყენება როგორც შარდმდენი საშუალება. ამონიუმის აცეტატი ასევე გამოიყენება საკვები დანამატის სახით, როგორც მჟავიანობის რეგულატორი. გამოსაყენებლად დამტკიცებულია ავსტრალიასა და ახალ ზელანდიაში. ამონიუმის აცეტატი წარმოიქმნება ძმარმჟავას ნეიტრალიზაციით ამონიუმის კარბონატით, ასევე ძმარმჟავას და ამიაკის ურთიერთქმედებით. მისი კრისტალური სახით მიღება რთულია ჰიგროსკოპული თვისებიდან გამომდინარე. ↑ Pradyot, Patnaik (2003). Handbook of Inorganic Chemicals. The McGraw-Hill Companies, Inc.. ISBN 0-07-049439-8.  ↑ 2.0 2.1 doi: 10.1002/14356007.a01_045.pub2 ↑ Australia New Zealand Food Standards Code Standard 1.2.4 - Labelling of ingredients. ციტირების თარიღი: 2011-10-27. ↑ Brannt, William (1914). A practical treatise on the manufacture of vinegar. Lancaster, PA: Henry Carey Baird & Co., გვ. 316–317.
პაირი დაიზა

პაირი დაიზა (ნიდერლ. Pairi Daiza) — ყველაზე დიდი ზოოპარკი ბელგიაში, რომელიც კერძო საკუთრებაა და მდებარეობს სოფელ ბრიუჟლეტში. მოიცავს 65 ჰექტარზე გაშლილ პარკს, სადაც 5,000-ზე მეტი ცხოველი ბინადრობს. აღსანიშნავია ის, რომ არსებობს ზოოპარკის განსაკუთრებული განაწესი, რაც ითვალისწინებს ადამიანისთვის უსაფრთხო ცხოველის მნახველთა ტერიტორიაზე შეშვებას, სადაც ადამიანებს საშუალება აქვთ ნორმის ფარგლებში (ამ დროს ცხოველებს აკვირდებიან ზოოპარკის ზედამხედველები) მოეფერონ მათ და გამოკვებონ ისინი. პარკს სანახავად წელიწადში საშუალოდ 2 მილიონი ადამიანი სტუმრობს. სახელი „პაირი დაიზა“ აღებულია ძველი სპარსული სიტყვიდან pairi daēza რაც ნიშნავს „სამოთხეს“. ზოოპარკი გაიხსნა 1994 წლის 11 მაისს და თავიდან ერქვა „პარადისიო“. 2006 წელს ზოოპარკში აშენდა ევროპაში სიდიდით პირველი ჩინური ბაღი, სადაც შეხვდებით ბუდას ტაძარს, ტრადიციულ სახლებს, ჩანჩქერებს, ძვირფას ქვებს, მცენარეებს და ცხოველებს: ყანჩას, წითელ პანდას, მუნჯაკს. ოდნავ მოგვიანებით 2009 წელს აშენდა ინდონეზიური ბაღიც, სახელად „განეშას სამეფო“. ის ოთხ ჰექტარს მოიცავს და ასევე ევროპაში სიდიდით პირველი ინდონეზიური ბაღია. აქ შეგიძლიათ მოინახულოთ სახლები ტრადიციულ სტილში, რომლის სიახლოვესაც უამრავი იშვიათი სახეობის მცენარე და ქვა შეგხვდებათ. აღსანიშნავია აგრეთვე ანდალუზიური ბაღი, ზეთისხილისა და ვარდის ბაღებიც. ზოოპარკის ტერიტორიაზე აგრეთვე განთავსებულია კვების ობიექტები, მაღაზიები სადაც იყიდება ზოოპარკთან დაკავშირებული სუვენირები, იმართება წარმოდგენები ცხოველების მონაწილეობით. რადგან პარკის ტერიტორია დიდია, შესაძლებელია დაილაშქროს პატარა მატარებლით, რომელიც მას ირგვლივ შემოუვლის. ვარდისფერი ჟერო ბამბუკის დათვი კოალები თეთრი ვეფხვი პინგვინები კაკადუ ვარდისფერი ვარხვები ჩინური სახლი მინი ფერმა პარკში აფრიკული სტილის სოფელი ხომალდი „მერსუს ემერგო“ შეგიძლიათ იხილოთ მედიაფაილები თემაზე „პაირი დაიზა“ ვიკისაწყობში. ოფიციალური საიტი ↑ What is Pairi Daiza. pairidaiza.eu. Pairi Daiza. დაარქივებულია ორიგინალიდან — 2011-11-04. ციტირების თარიღი: 19 ივნისი, 2011. ↑ Visite exclusive du chantier Pairi Daiza : dormir avec les ours et les loups Franchimont B., Le Soir, 2019 ↑ ბელგიის ზოოპარკების ოფიციალური საიტი ↑ Paradisio became Pairi Daiza. palmvrienden.net. Jungle Garden. დაარქივებულია ორიგინალიდან — 2010-11-09. ციტირების თარიღი: 26 ივნისი, 2011. ↑ ჩინური ბაღი, pairidaiza.eu, წაკითხვის თარიღი 26 აგვისტო, 2019 ↑ The largest Chinese garden of Europe. pairidaiza.eu. Pairi Daiza. დაარქივებულია ორიგინალიდან — 2011-07-20. ციტირების თარიღი: 26 ივნისი, 2011. ↑ Pairi Daiza & "Le Pass": Two Must-See Attractions. belgium-tourism.net. Belgian Tourist Office. დაარქივებულია ორიგინალიდან — 2011-09-29. ციტირების თარიღი: 20 ივნისი, 2011.
ამონიუმის ასრენატი

ამონიუმის ასრენატი — არაორგანული ნაერთი ფორმულით (NH4)3AsO4. იგი მიიღება დარიშხან (V) მჟავის კონცენტრირებული ხსნარის ამიაკით ნეიტრალიზაციით, რის შედეგადაც წარმოიქმნება ტრიჰიდრატის უფერო კრისტალები. გაცხელებისთანავე იშლება ამიაკის გამოთავისუფლებით. დარიშხანის სხვა ნაერთების მსგავსად, ის კლასიფიცირდება როგორც „IARC ჯგუფი 1 კანცეროგენი“, ანუ ადამიანისთვის კანცეროგენულია. ასევე ცნობილია მათი მჟავა მარილები როგორებიცაა დიამონიუმის ასრენატი და ამონიუმ დიჰიდროგენ არსენატი. ↑ "Ammonium Orthoarsenate" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 602. ↑ Group 1: Carcinogenic to humans. IARC Monographs on the Evaluation of Carcinogenic Risks to Humans. IARC. დაარქივებულია ორიგინალიდან — 2010-07-01. ციტირების თარიღი: 2019-08-25.
ამონიუმის ბენზოატი

ამონიუმის ბენზოატი — თეთრი, მყარი ნივთიერება. არის ბენზოის მჟავას ამონიუმის მარილი. მისი ქიმიური ფორმულაა C 7 H 9 NO 2 {\displaystyle {\ce {C7H9NO2}}} . ამონიუმის ბენზოატს აქვს ანტიბაქტერიული თვისებებები. ↑ Yang, Wei-Wei; Di, You-Ying; Kong, Yu-Xia; Guo, Xiao-Yang; Tan, Zhi-Cheng (2010). „Synthesis, characterization, and thermodynamic study of ammonium benzoate C7H5O2NH4(s)“. Thermochimica Acta. 502: 14–19. doi:10.1016/j.tca.2010.01.021. ↑ Hossain, Md; Kumer, Ajoy; Begum, Sayeda (2018). „Synthesis and Characterization of Ammonium Benzoate and Its Derivative Based Ionic Liquids and Their Antimicrobial Studies“. Asian Journal of Physical and Chemical Sciences. 5: 1–9. doi:10.9734/AJOPACS/2018/39148.
90 (რიცხვი)

ოთხმოცდაათი — ოთხმოცდამეათე ნატურალური რიცხვი. არის ოთხმოცდაცხრის მომდევნო და ოთხმოცდათერთმეტის წინამდგომი. აღინიშნება სიმბოლოთი 90. 90 არის ლუწი და შედგენილი რიცხვი. სიტყვა „ოთხმოცდაათი“ რთული შედგენილობისაა და მისი პირვანდელი ვარიანტია ოთხი ოცი ათი (იგულისხმება ოთხმოცზე ათი ერთეულით მეტი). Prime Curios! 90 from the Prime Pages
ამონიუმის ციანატი

ამონიუმის ციანატი — არაორგანული ნაერთი ქიმიური ფორმულით NH 4 OCN {\displaystyle {\ce {NH4OCN}}} . არის უფერო, მყარი ნივთიერება. ამ მარილის სტრუქტურა დადასტურდა რენტგენოლოგიური კრისტალოგრაფიით. ნაერთი ცნობილია ველერის რეაქციით, როდესაც მან არაორგანული ამონიუმის ციანატისგან მიიღო ორგანული შარდოვანა. NH 4 ( OCN ) ⟶ ( NH 2 ) 2 CO {\displaystyle {\ce {{NH4(OCN)}-> {(NH2)2CO}}}} ↑ MacLean, Elizabeth J.; Harris, Kenneth D. M.; Kariuki, Benson M.; Kitchin, Simon J.; Tykwinski, Rik R.; Swainson, Ian P.; Jack Dunitz (2003). „Ammonium cyanate shows N-H···N hydrogen bonding, not N-H···O“. Journal of the American Chemical Society. 125: 14449–14451. doi:10.1021/ja021156x. ტექსტი „Dunitz, Jack D.“ იგნორირებულია (დახმარება)CS1-ის მხარდაჭერა: იყენებს ავტორის პარამეტრს (link) ↑ Friedrich Wöhler (1828). „Ueber künstliche Bildung des Harnstoffs“. Annalen der Physik und Chemie. 88 (2): 253–256. Bibcode:1828AnP....88..253W. doi:10.1002/andp.18280880206. ↑ Shorter, J. (1978). „The conversion of ammonium cyanate into urea. A saga in Reaction mechanisms“. Chemical Society Reviews. 7: 1–14. doi:10.1039/CS9780700001.
91 (რიცხვი)

ოთხმოცდათერთმეტი — ოთხმოცდამეთერთმეტე ნატურალური რიცხვი. არის ოთხმოცდაათის მომდევნო და ოთხმოცდათორმეტის წინამდგომი. აღინიშნება სიმბოლოთი 91. 91 არის კენტი და შედგენილი რიცხვი. სიტყვა „ოთხმოცდათერთმეტი“ რთული შედგენილობისაა და მისი პირვანდელი ვარიანტია ოთხი ოცი და ათ-ერთ-მეტი (იგულისხმება ოთხმოცდაათზე ერთი ერთეულით მეტი). Prime Curios! 91 from the Prime Pages
92 (რიცხვი)

ოთხმოცდათორმეტი — ოთხმოცდამეთორმეტე ნატურალური რიცხვი. არის ოთხმოცდათერთმეტის მომდევნო და ოთხმოცდაცამეტის წინამდგომი. აღინიშნება სიმბოლოთი 92. 92 არის ლუწი და შედგენილი რიცხვი. სიტყვა „ოთხმოცდათორმეტი“ რთული შედგენილობისაა და მისი პირვანდელი ვარიანტია ოთხი ოცი და ათ-ორ-მეტი (იგულისხმება ოთხმოცდაათზე ორი ერთეულით მეტი). Prime Curios! 92 from the Prime Pages
93 (რიცხვი)

ოთხმოცდაცამეტი — ოთხმოცდამეცამეტე ნატურალური რიცხვი. არის ოთხმოცდათორმეტის მომდევნო და ოთხმოცდათოთხმეტის წინამდგომი. აღინიშნება სიმბოლოთი 93. 93 არის კენტი და შედგენილი რიცხვი. სიტყვა „ოთხმოცდაცამეტი“ რთული შედგენილობისაა და მისი პირვანდელი ვარიანტია ოთხი ოცი და ცა-მე-ტი (იგულისხმება ოთხმოცდაათზე სამი ერთეულით მეტი). Prime Curios! 93 from the Prime Pages
ამონიუმ დიეთილ დითიოფოსფატი

ამონიუმ დიეთილ დითიოფოსფატი ან უფრო სისტემურად ამონიუმ O,O′- დიეთილ დითიოფოსფატი — ქიმიური ნაერთი. წარმოადგენს დიეთილ დითიოფოსფორმჟავას ამონიუმის მარილს. იგი გამოიყენება როგორც (C2H5O)2PS2− ლიგანდის წყარო კოორდინაციულ ქიმიაში, ანალიზურ ქიმიაში კი — სხვადასხვა იონების განსასაზღვრად. მისი მიღება შესაძლებელია ფოსფორის პენტასულფიდის რეაქციით ეთანოლთან და ამიაკთან. ამ ნაერთის კრისტალურ სტრუქტურაში ამონიუმის კატიონი დაკავშირებულია N—H···S წყალბადური ბმით ოთხ ტეტრაედრული დიეთილის დითიოფოსფატის ანიონთან. ↑ Okuniewski, Andrzej; Becker, Barbara (2011). „Ammonium O,O′-diethyl dithiophosphate“. Acta Crystallogr. E. 67 (7): o1749–o1750. doi:10.1107/S1600536811022811. PMC 3151957.
დიეთილ დითიოფოსფორმჟავა

დიეთილ დითიოფოსფორმჟავა, ხშირად შეცდომით მოიხსენიებენ როგორც დიეთილის დითიოფოსფატი — ორგანოფოსფორული ნაერთი ქიმიური ფორმულით (C2H5O)2PS2H. მიუხედავად იმისა, რომ ზოგიერთი ადგილი შეიძლება გამოჩნდეს მუქი ფერის, ის არის უფერო სითხე. მიიღება ფოსფორის პენტასულფიდის და ეთანოლის რეაქციით: დიეთილ დითიოფოსფორმჟავა რეაქციაში შედის ტუტეებთან და ნეიტრალიზაციის რეაქციით მიიღება მარილები, მაგალითად ამონიუმ დიეთილ დითიოფოსფატი. დიეთილ დითიოფოსფორმჟავა რეაქციაში შედის თუთიის ოქსიდთან და მიიღება თუთიის დიალკილდითიოფოსფატი, რომელიც გამოიყენება ნავთობ დანამატად: ZnO + 2 (C2H5O)2PS2H → [(C2H5O)2PS2]2Zn + H2O ↑ J. Svara, N. Weferling, T. Hofmann "Phosphorus Compounds, Organic" in Ullmann's Encyclopedia of Industrial Chemistry, Wiley-VCH, Weinheim, 2006. doi:10.1002/14356007.a19_545.pub2 ↑ Lefferts, J. L.; Molloy, K. C.; Zuckerman, J. J.; Haiduc, I.; Guta, C.; Ruse, D., "Oxy and Thio Phosphorus Acid Derivatives of Tin. 1. Triorganotin(IV) Dithiophosphate Esters", Inorganic Chemistry 1980, volume 19, 1662-1670. doi:10.1021/ic50208a046 ↑ Okuniewski, Andrzej; Becker, Barbara (2011). „Ammonium O,O′-diethyl dithiophosphate“. Acta Crystallogr. E. 67 (7): o1749–o1750. doi:10.1107/S1600536811022811. PMC 3151957. ↑ H. Spikes "The history and mechanisms of ZDDP" Tribology Letters, Vol. 17, No. 3, October 2004. doi:10.1023/B:TRIL.0000044495.26882.b5.
თამარ გეგეშიძე

თამარ გეგეშიძე (დ. 20 ივლისი, 1959) — ქართველი ექიმი-ინფექციონისტი, მედიცინის მეცნიერებათა დოქტორი. დაიბადა 1959 წლის 20 ივლისს ქალაქ თბილისში. 1984 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1984-1986 წლებში იყო თბილისის სახელმწიფო სამედიცინო ინსტიტუტის ინფექციურ დაავადებათა კათედრის კლინიკური ორდინატორი, 1989 წლიდან ამავე კათედრის ასისტენტია. გამოცემული აქვს 17 სამეცნიერო ნაშრომი, რომლებიც ეხება ვირუსული ჰეპატიტების კლინიკურ ეპიდემიებს და დიაგნოსტიკის საკითხებსა და ნაწლავთა ინფექციებს. არის ეპიდემიოლოგთა, იმუნოლოგთა, ინფექციონისტთა და მიკრობიოლოგთა საზოგადოებებისა და ექიმთა ასოციაციის წევრი. ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, გვ. 58, თბ., 2000. თამარ გეგეშიძე — საქართველოს ბიოგრაფიული ლექსიკონი
დავით გეგეშიძე

დავით გეგეშიძე (დ. 1 იანვარი, 1935, — გ. 2003) — ქართველი მეცნიერი, ფილოსოფოსი. ფილოსოფიის მეცნიერებათა დოქტორი (1983), პროფესორი (1985). დაიბადა 1945 წლის 1 იანვარს, ქალაქ ბაღდათში. 1957 წელს დაამთავრა თბილისის სახელმწიფო უნივერსიტეტის ფილოსოფოსის ფაკულტეტი. 1985-1995 წლებში იყო თბილისის სახელმწიფო სამედიცინო უნივერსიტეტის პროფესორი, ხოლო 1986 წლიდან ამავე უნივერსიტეტის საზოგადოებრივ მეცნიერებათა კათედრის გამგე. გამოცემული აქვს შრომები, რომლებიც ეხება თანამედროვეობასთან რელიგიური ურთიერთობის პრობლემებს, რელიგიური რწმენისა და მეცნიერული ცოდნის ურთიერთობის საკითხებს, რელიგიური სექტანტობის გენეზისს და საქართველოს მართლმადიდებელი ეკლესიის ისტორიას. მისი მონაწილეობით შედგენილია მეცნიერული ათეიზმის სახელმძღვანელოები და ლექსიკონები. 1995 წლიდან იყო საქართველოს პედაგოგიურ მეცნიერებათა აკადემიის წევრი. მიღებული აქვს საქართველოს უმაღლესი სკოლის დამსახურებული მუშაკის წოდება (1982) ენციკლოპედია „საქართველო“, ტ. 1, თბ., 1997. — გვ. 572. დავით გეგეშიძე — საქართველოს ბიოგრაფიული ლექსიკონი
Sega Pico

Sega Pico (აგრეთვე ცნობილი როგორც Kids Computer Pico) — მეოთხე თაობის საგანმანათლებლო ვიდეო თამაშების კონსოლი, შექმნილი და გამოცემული კომპანია Sega Toys-ის მიერ 1993 წელს იაპონიაში, 1994 წელს ევროპასა და ჩრდილოეთ ამერიკაში, 1995 წელს — სამხრეთ კორეაში. საგანმანათლებლო დანიშნულების Sega Pico გათვლილი იყო სამიდან შვიდ წლამდე ბავშვებზე. ვიზუალურად წააგავდა ლეპტოპს. მისი თავდაპირველი ფასი აშშ-ში შეადგენდა 139 დოლარს, ხოლო იაპონიაში — 13,440 იენს. Sega Pico ნაკლებად პოპულარული იყო ევროპასა და ჩრდილოეთ ამერიკაში, შედეგად ამ რეგიონებში კონსოლის წარმოება შეწყდა 1998 წლის დასაწყისში. მიუხედავად ამისა, 1999 წლის აგვისტოდან, კომპანია Majesco Entertainment-მა დაიწყო კონსოლის გადაკეთებული ვერსიის გამოცემა ჩრდილოეთ ამერიკაში, თითქმის სამჯერ ნაკლებ ფასად, 49,99 აშშ დოლარად. 2002 წელს გამოვიდა ჩინეთში. კონსოლი გარკვეულწილად გამოიყენებდა იმავე შიდა აპარატულ უზრუნველყოფას, რასაც Sega Genesis, მათ შორის პროცესორსა და გრაფიკულ ჩიპს. მასზე ხელმისაწვდომი იყო 300-მდე თამაში, (რომელიც ვრცელდებოდა კარტრიჯების მეშვეობით), აგრეთვე სეგას რამდენიმე ლიცენზირებული ფრენჩაიზი, მათ შორის „Sonic the Hedgehog“. Sega-ს განცხადებით, საერთო ჯამში გაიყიდა 3.4 მილიონი კონსოლი და 11.2 მილიონი სათამაშო კარტრიჯი. 2005 წელს, იაპონიაში გამოვიდა Sega Pico-ს მემკვიდრე Advanced Pico Beena, რომელსაც მისი წინამორბედისგან განსხვავებით თამაშების გაშვება შეეძლო ტელევიზორზე მიერთების გარეშე. საერთო ჯამში გაიყიდა კონსოლის 3500,000 ეგზემპლარი და 800,000 კარტრიჯი. Beena-ს ოფიციალური საიტი დაარქივებული 2013-12-04 საიტზე Wayback Machine. Sega Pico — Giant Bomb Sega Pico — Computing History Sega Pico-ს თამაშები — Game Database ↑ Sega Pico Q&A Japanese. Sega Toys. დაარქივებულია ორიგინალიდან — 27 აგვისტო, 2008. ციტირების თარიღი: 3 მარტი, 2018. ↑ Sega Pico information Japanese. Sega Toys. დაარქივებულია ორიგინალიდან — 8 აპრილი, 2009. ციტირების თარიღი: 3 მარტი, 2018. ↑ Horowitz. (7 თებერვალი, 2013) Interview: Joe Miller. დაარქივებულია ორიგინალიდან — 20 ივნისი, 2018. ციტირების თარიღი: 10 იანვარი, 2014. ↑ Sato, Hideki. (ნოემბერი, 1998) The History of Sega Console Hardware Japanese. Famitsu. ASCII Corporation. ციტირების თარიღი: 5 მარტი, 2019. ↑ Beuscher, David. Sega Pico - Overview. დაარქივებულია ორიგინალიდან — 24 აპრილი, 2011. ციტირების თარიღი: 1 სექტემბერი, 2014. ↑ Sega Toys Business Strategy. Sega Toys. დაარქივებულია ორიგინალიდან — 16 დეკემბერი, 2005. ↑ 『BeenaLite（ビーナライト）』7月17日新発売 Japanese. Sega Toys (18 ივნისი, 2008). დაარქივებულია ორიგინალიდან — 23 თებერვალი, 2018. ციტირების თარიღი: 23 ოქტომბერი, 2014.
შარაშიძე

საკუთარი სახელი შარაშიძე შეიძლება აღნიშნავდეს ერთ-ერთ შემდეგ პიროვნებათაგანს: გიგო შარაშიძე — პედაგოგი, ეთნოგრაფი, საზოგადო მოღვაწე გიორგი შარაშიძე — ისტორიკოსი, ანთროპოლოგი დავით შარაშიძე — პოლიტიკოსი ეკატერინე შარაშიძე — სახელმწიფო მოხელე ერმილე შარაშიძე — პედაგოგი ლუარსაბ შარაშიძე — პათოლოგანატომი, მორფოლოგი ტიციან შარაშიძე — საოპერო მომღერალი, რუსეთსა და თურქმენეთში მოღვაწე საოპერო რეჟისორი ქრისტინე შარაშიძე — პედაგოგი, მეცნიერი, პოლიტიკოსი შალვა შარაშიძე — მთარგმნელი, მწერალი, პედაგოგი
მზია ტოგონიძე

მზია ტოგონიძე (დ. 26 აგვისტო, 1946, თბილისი) — ქართველი პედაგოგი, პროფესორი. საქართველოს საბიბლიოთეკო ასოციაციასა და უნივერსიტეტის წიგნის მოყვარულთა საზოგადოების წევრი. დაიბადა 1946 წლის 26 აგვისტოს, თბილისში. 1972 წელს დაამთავრა სულხან-საბა ორბელიანის სახელობის თბილისის სახელმწიფო პედაგოგიური უნივერსიტეტი. მუშაობდა იმავე უნივერსიტეტის კულტურისა და ესთეტიკური აღზრდის ფაკულტეტის დეკანის მოადგილედ. ბიბლიოთეკათმცოდნეობა (თანაავტორი), თბილისი, საქართველოს რესპუბლიკური კულტურული სამინისტრო, 1992 წ, 377 გვ. მზია ტოგონიძე — საქართველოს ბიოგრაფიული ლექსიკონი
New-Style Super NES

New-Style Super NES (აგრეთვე ცნობილი მოდელის ნომრით SNS-101, იაპონიაში — Super Famicom Jr. იაპონ. スーパーファミコン ジュニア) — მეოთხე თაობის სახლის ვიდეო თამაშების კონსოლი, Super Nintendo Entertainment System-ის შემცირებული და გადაკეთებული ვერსია, შექმნილი და გამოცემული კომპანია Nintendo-ს მიერ 1997 წელს. The New-Style Super NES-ის დიზაინერია ლენს ბარი, რომელსაც აგრეთვე ეკუთვნის NES-ისა Super NES-ის ჩრდილოეთ ამერიკული ვერსიების დიზაინი, ისევე როგორც NES-ის გადაკეთებული ვერსია. ჩრდილოეთ ამერიკაში კონსოლი გამოვიდა 1997 წლის 20 ოქტომბერს 99.95 დოლარად. კონსოლი იყიდებოდა, როგორც განცალკევებით, ასევე კომპლექტაციით. კომპლექტაციაში მოჰყვებოდა ოთხი თამაშიდან ერთ-ერთი: „Super Mario World 2: Yoshi's Island“, „The Legend of Zelda: A Link to the Past“, „Kirby Super Star“ ან „Tetris Attack“. მისი წარმოება ამ რეგიონში შეწყდა 1999 წელს. იაპონიაში გამოიცა 1998 წლის 27 მარტს, Super Famicom Jr.-ის სახელწოდებით. მისი მოდელის ნომერი იყო SHVC-101 და ვიზუალურად მეტად წააგავდა ჩრდილოეთ ამერიკულ ვერსიას. იგი იწარმოებოდა 2003 წლის სექტემბრამდე. შეგიძლიათ იხილოთ მედიაფაილები თემაზე „New-Style Super NES“ ვიკისაწყობში. Super Famicom Jr — Nintendo (იაპონური) New-Style Super NES — The Ultimate Guide to Classic Game Consoles ↑ Nintendo Japan - Super Famicom Jr page. ციტირების თარიღი: 21 თებერვალი, 2009. ↑ Don Reisinger (21 იანვარი, 2009). „Does the Xbox 360's 'Lack of Longevity' Matter?“. CNET. ციტირების თარიღი: 23 ოქტომბერი, 2015. შეამოწმეთ თარიღის პარამეტრი |accessdate= და |date=-ში (დახმარება) ↑ Nintendo Support: New-Style Super NES RF to TV Hookup. Nintendo. ციტირების თარიღი: 2 მარტი, 2010. ↑ 4.0 4.1 SNS-101. ციტირების თარიღი: 21 თებერვალი, 2009. ↑ Chad Margetts & M. Noah Ward. (31 მაისი, 2005) Lance Barr Interview. Nintendojo. ციტირების თარიღი: 2 მარტი, 2013. ↑ Johnston, Chris. (October 29, 1997) Super NES Lives!. GameSpot. ციტირების თარიღი: 21 თებერვალი, 2009. ↑ Niizumi, Hirohiko. (30 მაისი, 2003) Nintendo to end Famicom and Super Famicom production. GameSpot. ციტირების თარიღი: 11 იანვარი, 2014.
თოდოსა

თოდოსა — ძველი ოსტატი. მოხსენიებულია ატენის სიონის (VII ს.) სამხრეთ ფასადის აღმოსავლეთ ნიშში სომხური მთავრული შრიფტით შესრულებულ წარწერაში: „მე თოდოსაკი მაშენებელი ამ წმინდა ტაძრისა“. უკანასკნელი გამოკვლევის მიხედვით (გ. აბრამიშვილი) თოდოსა ტაძრის რესტავრატორად (X ს.) არის მიჩნეული. ქართული საბჭოთა ენციკლოპედია, ტ. 4, თბ., 1979. — გვ. 688.